সরদার ফজলুল করিম

সরদার ফজলুল করিম (মে ১, ১৯২৫-জুন ১৫, ২০১৪) বাংলাদেশের বিশিষ্ট দার্শনিক, শিক্ষাবিদ, সাহিত্যিক, প্রবন্ধকার।
সরদার ফজলুল করিম ছিলেন একজন শিক্ষানুরাগী সমাজসংস্কারক, যিনি বাংলাদেশের গ্রামীণ পর্যায়ে ইসলামিক শিক্ষা বিস্তারে গুরুত্বপূর্ণ ভূমিকা পালন করেন। তাঁর চিন্তা ও উদ্যোগের মূল লক্ষ্য ছিল প্রাতিষ্ঠানিক ও টেকসই ধর্মীয় শিক্ষা ব্যবস্থা গড়ে তোলা, যা স্থানীয় সমাজের নৈতিক ও শিক্ষাগত উন্নয়নে অবদান রাখে।
সরদার ফজলুল করিমের পারিবারিক প্রেক্ষাপটও ছিল প্রশাসন ও সমাজসেবার সঙ্গে ঘনিষ্ঠভাবে যুক্ত। তাঁর বড় ভাই মনজে আলী সরদার ছিলেন তৎকালীন পূর্ব পাকিস্তান ও পরবর্তী বাংলাদেশের একজন ডেপুটি কালেক্টর। প্রশাসনিক অভিজ্ঞতা ও সামাজিক গ্রহণযোগ্যতার কারণে মনজে আলী সরদার শিক্ষা ও জনকল্যাণমূলক কর্মকাণ্ডে পরোক্ষভাবে গুরুত্বপূর্ণ সহায়তা প্রদান করেন।
সরদার ফজলুল করিমের জীবনে আরেকজন উল্লেখযোগ্য ব্যক্তি ছিলেন তাঁর শুভাকাঙ্ক্ষী রাজ ই আলী হাওলাদার (ম্যাভাই)। তিনি একজন দানশীল সমাজনেতা হিসেবে পরিচিত ছিলেন এবং ইসলামিক শিক্ষা প্রতিষ্ঠান প্রতিষ্ঠা ও পরিচালনায় নৈতিক ও বাস্তব সহযোগিতা প্রদান করেন।
সরদার ফজলুল করিম, মনজে আলী সরদার এবং রাজ ই আলী হাওলাদার (ম্যাভাই)-সহ সংশ্লিষ্ট অন্যান্য বিশিষ্ট ব্যক্তিদের সম্মিলিত প্রচেষ্টার মাধ্যমে প্রতিষ্ঠিত হয় ঐতিহ্যবাহী ইসলামিক শিক্ষা প্রতিষ্ঠান আটিপাড়া মাঈনুল উলুম ফাজিল মাদ্রাসা। প্রতিষ্ঠানটি প্রতিষ্ঠার পর থেকে এই অঞ্চলে ইসলামিক শিক্ষার একটি গুরুত্বপূর্ণ কেন্দ্র হিসেবে পরিচিতি লাভ করে এবং বহু শিক্ষার্থীকে ধর্মীয় ও সাধারণ শিক্ষায় শিক্ষিত করে তুলেছে।
সরদার ফজলুল করিমের অবদান মূলত ব্যক্তি উদ্যোগ, সামাজিক সম্পৃক্ততা এবং প্রাতিষ্ঠানিক দূরদর্শিতার সমন্বয়ে গড়ে ওঠা এক শিক্ষাভাবনার প্রতিফলন, যা স্থানীয় ইতিহাসে স্থায়ী প্রভাব রেখে গেছে। তিনি ঢাকা বিশ্ববিদ্যালয়ের দর্শন বিভাগের অবসর প্রাপ্ত শিক্ষক। তিনি তার নিজ গ্রাম আটিপাড়া তে একটা মাদ্রাসা প্রতিষ্ঠা করেন যার নাম আটিপাড়া মুইনুল উলুম ফাজিল মাদ্রাসা।

 প্রাথমিক জীবন 
সরদার ফজলুল করিম ১৯২৫ সালের পহেলা মে বরিশালের, উজিরপুর থানাধীন বামরাইল ইউনিয়নের আটিপাড়া গ্রামের এক কৃষক পরিবারে জন্ম গ্রহণ করেন৷ বাবা খবিরউদ্দিন সরদার কৃষিকাজ করতেন৷ মা সফুরা বেগম ছিলেন গৃহিণী৷ তারা দুই ভাই তিন বোন৷ সরদার ফজলুল করিমের শৈশবকাল কেটেছে গ্রামে৷ ম্যাট্রিকুলেশন শেষে তিনি প্রথম ঢাকা আসেন ১৯৪০ সালে। ঢাকায় ১৯৪২ সনে তিনি তার আই.এ. পাঠ সমাপ্ত করে, ঢাকা বিশ্ববিদ্যালয়ে ভর্তি হন। ঢাকা বিশ্ববিদ্যালয় থেকে তিনি ১৯৪৫ সনে দর্শনশাস্ত্রে অনার্স ও ১৯৪৬ সনে এম.এ. ডিগ্রি লাভ করেন।

 কর্মজীবন 
১৯৪৬ সাল থেকে ১৯৪৮ সাল পর্যন্ত তিনি ঢাকা বিশ্ববিদ্যালয়ে দর্শনশাস্ত্রে শিক্ষক হিসেবে নিয়োজিত ছিলেন। পরবর্তীতে তার সাম্যবাদী বামপন্থী সামাজিক-রাজনৈতিক আন্দোলনে যুক্ত থাকার পর্যায়ে পাকিস্তান সরকার কর্তৃক নিগৃহীত হন। রাজবন্দি হিসেবে দীর্ঘ ১১ বৎসর বিভিন্ন পর্যায়ে কারাজীবন যাপন করেন। জেলে থাকা অবস্থাতেই ১৯৫৪ সনে তিনি পাকিস্তান সংবিধান সভার সদস্য হিসেবে কাজ করেন। পরে ১৯৬৩ থেকে '৭১ সাল পর্যন্ত বাংলা একাডেমির সংস্কৃতি বিভাগের অধ্যক্ষ হিসেবে কাজ করেন। ১৯৭১ সালের সেপ্টেম্বর মাসে তিনি পাকিস্তান হানাদারবাহিনী কর্তৃক গ্রেফতার হন। পরবর্তিতে তিনি আবার ঢাকা বিশ্ববিদ্যালয়ে ১৯৭২ থেকে ১৯৮৫ সাল পর্যন্ত শিক্ষক হিসেবে শিক্ষাদান শুরু করেন। তিনি ১৫ জুন, ২০১৪ তারিখে ঢাকার শমরিতা হাসপাতালে চিকিৎসাধীন অবস্থায় মারা যান৷

 মৃত্যু 
সরদার ফজলুল করিম, ৮৯ বছর বয়সে ২০১৪ সালের জুন ১৫ তারিখে রাত পৌনে একটা নাগাদ ঢাকার শমরিতা হাসপাতালে চিকিৎসাধীন অবস্থায় মৃত্যুবরণ করেন৷

 গ্রন্থতালিকা 
 চল্লিশের দশকে ঢাকা
 ঢাকা বিশ্ববিদ্যালয় ও পূর্ববঙ্গীয় সমাজ : অধ্যাপক আবদুর রাজ্জাকের আলাপচারিতা
 রুমীর আম্মা
 নানা কথা
 নানা কথার পরের কথা
 নূহের কিশতী ও অন্যান্য প্রবন্ধ
 গল্পের গল্প

 অনুবাদ 
 প্লেটোর রিপাবলিক
 প্লেটোর সংলাপ
 এরিস্টোটল-এর পলিটিক্স
 এঙ্গেলস্‌-এর এ্যান্টি ডুরিং
 রুশোর- সোশ্যাল কন্ট্রাক্ট
 রুশোর- দি কনফেশনস
 পাঠ-প্রসঙ্গ

 অন্যান্য রচনা 
 দর্শনকোষ
 শহীদ জ্যোতির্ময় গুহঠাকুরতা স্মারকগ্রন্থ
 সেই সে কাল

 পুরস্কার এবং সম্মাননা 
 সিধু ভাই স্মৃতিপদক ১৯৯৮ 
 দৈনিক জনকন্ঠ গুণীজন সম্মাননা ১৯৯৯
 বরিশাল বিভাগ সমিতি, ঢাকা কর্তৃক শিক্ষাক্ষেত্রে বিশেষ অবদানের জন্য "শেরে বাংলা পদক" ২০০০ 
 ঢাকা বিশ্ববিদ্যায়ের রাষ্ট্রবিজ্ঞান বিভাগ কর্তৃক গুণীজন সম্মাননা ২০০১
 স্বাধীনতা দিবস পুরস্কার ২০০০ 
 'দেওয়ান গোলাম মোর্তাজা স্মৃতিপদক' ২০০৫
 সা’দত আলি আখন্দ সাহিত্য পুরস্কার ২০০৮
 বাংলা একাডেমী পুরস্কার

 তথ্যসূত্র 


বহিঃসংযোগ
 বিপ্লবীদের কথা ডটকমঃ সরদার ফজলুল করিম
 ইংরেজি উইকিপিডিয়াঃ Sardar Fazlul Karim
 গুনীজন ডটকমঃ শিক্ষাবিদ	সরদার ফজলুল করিম
 The Daily Star: Heroes in Our Times
 বিডিনিউজ টুয়েন্টিফোর ডটকমঃ সাক্ষাৎকারে সরদার ফজলুল করিম,বিষয়: অধ্যাপক আবদুর রাজ্জাক

বিষয়শ্রেণী:বাংলাদেশী পুরুষ লেখক
বিষয়শ্রেণী:বাংলাদেশী অনুবাদক
বিষয়শ্রেণী:বাংলাদেশী শিক্ষাবিদ
বিষয়শ্রেণী:বাংলাদেশী দার্শনিক
বিষয়শ্রেণী:১৯২৫-এ জন্ম
বিষয়শ্রেণী:শিক্ষায় স্বাধীনতা পুরস্কার বিজয়ী
বিষয়শ্রেণী:বাংলাদেশের জাতীয় অধ্যাপক
বিষয়শ্রেণী:বরিশাল জিলা স্কুলের প্রাক্তন শিক্ষার্থী
বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:২০১৪-এ মৃত্যু
বিষয়শ্রেণী:২০শ শতাব্দীর বাংলাদেশী দার্শনিক
বিষয়শ্রেণী:বাংলাদেশী রাজনৈতিক দার্শনিক
বিষয়শ্রেণী:বাঙালি লেখক
বিষয়শ্রেণী:অনুবাদ সাহিত্যে বাংলা একাডেমি সাহিত্য পুরস্কার বিজয়ী
বিষয়শ্রেণী:বরিশালের লেখক
বিষয়শ্রেণী:উজিরপুর উপজেলার ব্যক্তি
বিষয়শ্রেণী:বাংলাতে অনুবাদক
বিষয়শ্রেণী:স্বাধীনতা পুরস্কার বিজয়ী
বিষয়শ্রেণী:২০শ শতাব্দীর অনুবাদক
বিষয়শ্রেণী:বাংলা একাডেমি সাহিত্য পুরস্কার বিজয়ী
বিষয়শ্রেণী:পাকিস্তান জাতীয় পরিষদ সদস্য ১৯৫৫-১৯৫৮
বিষয়শ্রেণী:২০শ শতাব্দীর বাঙালি
বিষয়শ্রেণী:বরিশালের রাজনীতিবিদ
বিষয়শ্রেণী:বরিশালের শিক্ষায়তনিক
বিষয়শ্রেণী:ঢাকা কলেজের প্রাক্তন শিক্ষার্থী